شەفەق نیوز/ ئاژانس هەواڵگیری لە وەزارەت ناوخۆ، ئمڕوو سێشەممە، خەوەردا لە بەسانن دوکانەیل مەی فرووش و هۆڵەیل رۆلێت و یانەیەل شەوانە لە بەغداد پایتەخت.ئاژانسەگە لە بەیاننامەیگ رەسیە ئاژانس شەفەق نیوز وت: مەفرەزەیل ئاژانس هەواڵگیری لە وەزارەت ناوخۆ ئەرک ئەمنییگ جیوەجیکردن لە ناوچەیل جوورا جوور بەغداد، وئاماژەدا ئەرا بەسانن هۆڵەیل قومار و رۆلێت و یانەی شەوانەگان و دوکانەیل مەی فرووش لە ژمارەیگ لە هۆتیل و هۆڵەگان.وتیش؛ مەفرەزەگان پەیماننامەی فەرمی وەرگردن لە خاوەن ئەو کارەیلە وە پابەندبوینیان وە رینمایل فەرمان دیوانی '٥٥' ، ودیاری کرد ک ئەرکەگە وە دەسمیەتی پۆلیس فیدڕاڵی ئەنجام دریا.وئاماژەدا ک ئەرکەگە لە بان بنەمای فەرمان دیوانی '٥٥' لە شانەی قەیرانەگە جیوەجیکریا ئەرا نواگردن لە بڵاوبوین ڤایڕۆس کۆڕۆنا لە بەغداد پایتەخت
